CELEX: 52018PC0326
Language: da
Date: 2018-05-02
Title: Forslag til RÅDETS FORORDNING om metoderne og proceduren for overdragelse af de egne indtægter baseret på det fælles konsoliderede selskabsskattegrundlag, på Den Europæiske Unions emissionshandelssystem og på plastemballageaffald, der ikke er genanvendt, og om foranstaltningerne for at opfylde likviditetskrav

EUROPA-KOMMISSIONEN
            Bruxelles, den 2.5.2018
            COM(2018) 326 final
            2018/0131(NLE)
            Forslag til
            RÅDETS FORORDNING
            om metoderne og proceduren for overdragelse af de egne indtægter baseret på det fælles konsoliderede selskabsskattegrundlag, på Den Europæiske Unions emissionshandelssystem og på plastemballageaffald, der ikke er genanvendt, og om foranstaltningerne for at opfylde likviditetskrav
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Formålet med dette forslag er at fastsætte bestemmelser, jf. artikel 322, stk. 2, i traktaten om Den Europæiske Unions funktionsmåde, som er nødvendige for at fastlægge metoder og en procedure, hvorefter medlemsstaterne overdrager de nye egne indtægter til Kommissionen. Disse nye egne indtægter, der er omhandlet i artikel 2, stk. 1, litra c), d) og e), i Kommissionens forslag til Rådets afgørelse om ordningen for Den Europæiske Unions egne indtægter
                     1
                  , er indtægter, som er baseret på det fælles konsoliderede selskabsskattegrundlag, på Den Europæiske Unions emissionshandelssystem og på plastemballageaffald, der ikke er genanvendt. Denne forordning supplerer Rådets forordning (EU, Euratom) nr. 609/2014
                     2
                  , som fortsat vil finde anvendelse på eksisterende egne indtægter. 
               
               
                  Den foreslåede nye afgørelse om egne indtægter bibeholder og ændrer de eksisterende tre egne indtægter: Traditionelle egne indtægter, en ændret udgave af de momsbaserede egne indtægter og egne indtægter baseret på bruttonationalindkomsten (BNI).
               
               
                  Herudover indføres i forslaget til afgørelsen om egne indtægter tre nye egne indtægter baseret på det fælles konsoliderede selskabsskattegrundlag, på Den Europæiske Unions emissionshandelssystem og på plastemballageaffald, der ikke er genanvendt.
               
               
                  De praktiske arrangementer, der foreslås i denne forordning, gennemfører den ordning, der fastlægges i den foreslåede afgørelse om egne indtægter, og supplerer den nuværende ordning for egne indtægter ved at tilpasse den til de nye egne indtægter. Den foreslåede forordning omhandler navnlig beregningen, fastlæggelsen og overdragelsen af de nye egne indtægter, opbevaring af bilag, administrativt samarbejde, regnskaber, der skal føres for egne indtægter, tidsplanen for deres overdragelse, tidsplanen for berigtigelser og justeringer og, om nødvendigt, bestemmelser om likviditetskrav. 
               
               
                  Desuden fastlægger forslaget beregningen af den gældende sats for de egne indtægter baseret på BNI, og supplerer derved artikel 5 i forordning (EU, Euratom) nr. 609/2014. Beløbet for BNI bør beregnes, når beløbene for alle de øvrige egne indtægter og finansielle bidrag til supplerende programmer for forskning og teknologisk udvikling samt andre indtægter er kendt. Dette vil sikre den residuale karakter af BNI-baserede egne indtægter, der har til formål at supplere de beløb i EU-budgettet, der ikke dækkes af andre egne indtægter eller af andre indtægtskilder for Unionens budget.
               
               
                  For så vidt angår deres håndtering i budgetcyklussen, kan egne indtægter opdeles i to grupper. På den ene side er der visse indtægtsposter, som ajourføres i overensstemmelse med den faktiske udvikling på et senere tidspunkt (i forhold til de beløb, der opføres i det budget, som blev vedtaget i begyndelsen af regnskabsåret), såsom egne indtægter baseret på moms og BNI, som i øjeblikket hører til i denne kategori. På den anden side er der visse indtægtsposter, som ikke ajourføres, f.eks. told. De foreslåede nye egne indtægter ville også falde ind under en af disse to grupper og vil ikke kræve en procedureændring. De egne indtægter baseret på det fælles konsoliderede selskabsskattegrundlag og bidraget fra plastemballageaffald ville blive ajourført i lyset af faktisk rapporterede og verificerede tal, når de bliver tilgængelige. Derimod vil de egne indtægter på grundlag af auktionsindtægter fra EU's emissionshandelssystem ikke medføre nogen ajourføringer eller justeringer på et senere tidspunkt, i lighed med told. Med bidraget baseret på BNI som en "udligningspost" opretholdes den budgetmæssige ligevægt.
               
               
                  Det rådgivende udvalg vil blive fuldt inddraget i prognoseproceduren for alle egne indtægter.
               
            
            
               Bestemmelserne i denne forordning svarer generelt til bestemmelserne i forordning (EU, Euratom) nr. 609/2014, og der henvises hertil i hele teksten.
            
            
               
                  I overensstemmelse med artikel 311, fjerde afsnit, i traktaten om Den Europæiske Unions funktionsmåde er bestemmelserne om overdragelse af egne indtægter suppleret med en forordning om fastsættelse af gennemførelsesforanstaltninger til ordningen for Unionens egne indtægter. Disse bestemmelser, der ikke er direkte relateret til overdragelse af egne indtægter, er anført i forslaget til Rådets forordning om fastsættelse af gennemførelsesforanstaltninger til ordningen for egne indtægter
                     3
                  , som vil ophæve og erstatte den gældende forordning (EU, Euratom) nr. 608/2014
                     4
                  .
               
               
                  Dette initiativ er en del af den bredere lovgivningspakke om egne indtægter foreslået af Kommissionen sammen med forordningen om den flerårige finansielle ramme for 2021-2027
                     5
                  . Pakken omfatter ovennævnte afgørelse om egne indtægter, en ny forordning om gennemførelsesforanstaltninger for alle nuværende og nye egne indtægter og en ændring
                     6
                   af forordningen om de momsbaserede egne indtægter
                     7
                  . Initiativet er ikke en del af programmet for målrettet og effektiv regulering.
               
               
                  Den foreslåede afgørelse om egne indtægter omfatter nye egne indtægter og dens artikel 6, stk. 3, pålægger medlemsstaterne at overdrage de indtægter, der er fastsat i artikel 2, stk. 1, litra a), b), c), d), e) og f), til Kommissionen i henhold til de forordninger, der er vedtaget i medfør af artikel 322, stk. 2, i traktaten om Den Europæiske Unions funktionsmåde. Forordning (EU, Euratom) nr. 609/2014 omhandler de eksisterende egne indtægter, jf. afgørelsens artikel 2, stk. 1, litra a), b) og f), og den foreslåede forordning omhandler nyoprettede egne indtægter, der er omhandlet i afgørelsens artikel 2, stk. 1, litra c), d) og e). 
               
               
                  Derudover foreslås der med henblik på at fastsætte den gældende sats for egne indtægter baseret på BNI en ny artikel, som supplerer artikel 5 forordning (EU, Euratom) nr. 609/2014. Ifølge den foreslåede artikel lægges indtægter fra egne indtægter baseret på det fælles konsoliderede selskabsskattegrundlag, Den Europæiske Unions emissionshandelssystem og plastemballageaffald til indtægterne fra de traditionelle egne indtægter og egne indtægter baseret på moms med henblik på at beregne den del af budgettet, der skal dækkes af de egne indtægter, der er baseret på BNI. 
               
               
                  Kommissionens forslag er beskrevet mere indgående i afsnit 5 i det følgende.
               
            
            
               •Sammenhæng med de gældende regler på samme område
            
            
               
                  Retsgrundlaget for afgørelsen om egne indtægter er artikel 311, tredje afsnit, i traktaten om Den Europæiske Unions funktionsmåde. Traktatens artikel 311, fjerde afsnit, og artikel 322, stk. 2, er det juridiske grundlag for de retsakter, der fastsætter gennemførelsesforanstaltninger til ordningen for Den Europæiske Unions egne indtægter og for overdragelse af disse egne indtægter.
               
               
                  Retsgrundlaget for denne forordning er artikel 322, stk. 2, i traktaten om Den Europæiske Unions funktionsmåde. Det er endvidere omhandlet i artikel 6 i den nye afgørelse om egne indtægter (artikel 8 i afgørelse 2014/335/EU, Euratom
                     8
                   om egne indtægter). Forordningen supplerer den nuværende overdragelsesforordning (EU, Euratom) nr. 609/2014 for så vidt angår traditionelle egne indtægter og egne indtægter baseret på moms og BNI. Endelig er den knyttet til forordningen om fastsættelse af gennemførelsesforanstaltninger til ordningen for egne indtægter (den nuværende forordning (EU, Euratom) nr. 608/2014 og den foreslåede nye forordning om gennemførelsesforanstaltninger).
               
            
         
         
            
               •Sammenhæng med Unionens politik på andre områder
            
            
               
                  I betragtning af arten af de egne indtægter afhænger deres forvaltning af den korrekte anvendelse af andre EU-politikker: 
               
            
            
               –traditionelle egne indtægter (hovedsagelig told) er knyttet til toldunionen
            
            
               –egne indtægter baseret på moms og det fælles konsoliderede selskabsskattegrundlag er knyttet til det indre marked og skattepolitik
            
            
               –egne indtægter baseret på Den Europæiske Unions emissionshandelssystem og plastemballageaffald er knyttet til EU's politikker på miljø- og klimaområdet.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Retsgrundlaget for denne forordning er artikel 322, stk. 2, i traktaten om Den Europæiske Unions funktionsmåde. Det er endvidere omhandlet i artikel 6 den nye afgørelse om egne indtægter (artikel 8 i afgørelse 2014/335/EU, Euratom om egne indtægter).
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Karakteren af Unionens budget og de egne indtægter, der udgør dens indtægter, gør, at ordningen for egne indtægter og arrangementerne for deres overdragelse kræver et EU-dækkende perspektiv og ikke i tilstrækkelig grad kan opfyldes af medlemsstaterne.
               
            
            
               •Proportionalitetsprincippet
            
            
               
                  Nærværende forslag til en ny forordning supplerer de eksisterende bestemmelser og tilpasser dem til de nye egne indtægter. Indførelsen af nye egne indtægter i afgørelsen om egne indtægter kræver en ajourføring af lovgivningen, som omfatter bestemmelser om overdragelsen af disse nye egne indtægter og om ajourføring og forbedring af de gældende bestemmelser.
               
               
                  Da det er i Unionens og medlemsstaternes interesse at sikre, at ordningen for egne indtægter fungerer godt, er de nærmere regler for overdragelsen af de egne indtægter udformet, så de muliggør et gnidningsløst samarbejde mellem Unionen og medlemsstaterne.
               
            
            
               •Valg af retsakt
            
            
               
                  Artikel 322, stk. 2, i traktaten om Den Europæiske Unions funktionsmåde fastsætter ikke, hvilken retsakt der skal anvendes
                     9
                  . Ifølge artikel 8 i afgørelse 2014/335/EU, Euratom og artikel 6 i den foreslåede afgørelse om egne indtægter skal medlemsstaterne dog overdrage ressourcerne til Kommissionen i overensstemmelse med de forordninger, der er vedtaget i henhold til artikel 322, stk. 2, i traktaten om Den Europæiske Unions funktionsmåde.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               
                  Begrundelsen til forslaget til Rådets afgørelse om ordningen for Den Europæiske Unions egne indtægter indeholder yderligere oplysninger om de seneste rapporter og dokumenter, hvori behovet for en reform af ordningen for egne indtægter analyseres.
               
               
                  Der er derfor brug for en ny overdragelsesforordning, da den nuværende forordning (EU, Euratom) nr. 609/2014 kun henviser til de traditionelle egne indtægter og egne indtægter baseret på moms og BNI, mens den foreslåede afgørelse om egne indtægter indeholder nye egne indtægter, for hvilke der er behov for bestemmelser for at overdrage disse.
               
               
                  Forslaget følger bestemmelser, som allerede er i kraft, da det tilpasser den gældende ordning i henhold til Rådets forordning (EU, Euratom) nr. 609/2014 til de nye egne indtægter. Desuden supplerer det og henviser til den relevante lovgivning om de nye egne indtægter. Forslaget vil derfor være en fortsættelse af den nuværende ordning, men udvider den til at omfatte de nye egne indtægter.
               
               
                  Dette forslag er ikke knyttet til programmet for målrettet og effektiv regulering. Det er rettet til medlemsstaterne og ikke mikrovirksomheder, små og mellemstore virksomheder eller andre interessenter. Det er i princippet neutralt med hensyn til den EU's sektorspecifikke konkurrenceevne og international handel. Forslaget har ingen konsekvenser for beskyttelsen af de grundlæggende rettigheder.
               
            
         
         
            
               4.VIRKNINGER FOR BUDGETTET
            
            
               De budgetmæssige virkninger af dette forslag og lovgivningspakken om egne indtægter er beskrevet nærmere i den finansieringsoversigt, der er knyttet til dette forslag. Med indførelsen af de nye egne indtægter kan den reviderede ordning for egne indtægter gennemføres med det samme niveau af administrative bevillinger og personale som den nuværende ordning.
            
            
               5.ANDRE FORHOLD
            
            
               
                  Anvendelsen af lovgivningen om egne indtægter, herunder metoderne og proceduren for overdragelse af egne indtægter, drøftes regelmæssigt i Det Rådgivende Udvalg for Egne Indtægter.
               
               
                  Kommissionens forslag kan sammenfattes således:
               
               
                  Kapitel I "Almindelige bestemmelser"
               
               
                  Forslagets artikel 2 — "Opbevaring af bilag": bestemmelserne gentager bestemmelserne i artikel 3 i forordning (EU, Euratom) nr. 609/2014, hvor der skelnes mellem bestemmelser for de egne indtægter baseret på Den Europæiske Unions emissionshandelssystem (som ligner dem, der gælder for traditionelle egne indtægter), og bestemmelserne for de egne indtægter baseret på det fælles konsoliderede selskabsskattegrundlag og plastemballageaffald (der svarer til dem, der gælder for egne indtægter baseret på moms og BNI).
               
               
                  Forslagets artikel 3 — "Administrativt samarbejde" afspejler artikel 4 i forordning (EU, Euratom) nr. 609/2014.
               
               
                  Forslagets artikel 4 — "Virkninger på de egne indtægter baseret på BNI" sikrer den residuale karakter af de egne indtægter baseret på BNI. Det supplerer artikel 5 forordning (EU, Euratom) nr. 609/2014 ved at anføre, at beløbet fra egne indtægter baseret på BNI vil blive beregnet, efter at indtægterne fra alle de øvrige egne indtægter, både eksisterende og nye, er lagt sammen. Det sikrer også, at de bruttonedsættelser, der ydes i afgørelsen om egne indtægter tages i betragtning ved krediteringen af kontiene og overdragelsen af egne ressourcer baseret på BNI.
               
               
                  Kapitel II "Bogføring af egne indtægter"
               
               
                  Forslagets artikel 5 — "Bogføring og meddelelse" afspejler artikel 6 i forordning (EU, Euratom) nr. 609/2014 og tilpasser den til de nye egne indtægter.
               
               
                  Forslagets artikel 6 — "Regnskabsmæssige berigtigelser for egne indtægter baseret på Den Europæiske Unions emissionshandelssystem" afspejler artikel 7 i forordning (EU, Euratom) nr. 609/2014 og ændrer disse egne indtægter til det, der er fastlagt for traditionelle egne indtægter, eftersom begge arter af egne indtægter har en lignende karakter.
               
               
                  Kapitel III "Beregning af egne indtægter"
               
               
                  Artikel 7, 8 og 9 dækker beregningsmetoderne for egne indtægter baseret på det fælles konsoliderede selskabsskattegrundlag, Den Europæiske Unions emissionshandelssystem og plastemballageaffald. De bør læses i forbindelse med artikel 1 i Kommissionens forslag til Rådets forordning om fastsættelse af gennemførelsesforanstaltninger til ordningen for Den Europæiske Unions egne indtægter, som fastlægger de gældende bidragssatser.
               
               
                  Kapitel IV "Overdragelse af egne indtægter"
               
               
                  Forslagets artikel 10 — "Finansforvaltning og bogføring" henviser til artikel 9 i forordning (EU, Euratom) nr. 609/2014.
               
               
                  Artikel 11 og 12 indeholder bestemmelser om overdragelsen af egne indtægter. Som forklaret følger egne indtægter baseret på Den Europæiske Unions emissionshandelssystem de bestemmelser, der gælder for traditionelle egne indtægter (jf. artikel 10 forordning (EU, Euratom) nr. 609/2014). De egne indtægter baseret på det fælles konsoliderede selskabsskattegrundlag og plastemballageaffald vil dog følge de bestemmelser, der gælder for egne indtægter baseret på moms og BNI (jf. artikel 10a i forordning (EU, Euratom) nr. 609/2014).
               
               
                  Forslagets artikel 13 — "Justeringer af egne indtægter baseret på det fælles konsoliderede selskabsskattegrundlag og plastemballageaffald fra tidligere regnskabsår" tilpasser bestemmelserne i artikel 10b i forordning (EU, Euratom) nr. 609/2014, der gælder for egne indtægter baseret på moms og BNI. Nu kommer to nye egne indtægter til at indgå i den årlige justering, hvor prognoserne sammenlignes med de første faktiske data. I den næste fase fordeles det samlede balancebeløb mellem medlemsstaterne i forhold til deres BNI (modregning). Det anføres desuden, at berigtigelser eller justeringer efter inspektioner stilles til rådighed på den dato, der er angivet af Kommissionen. De beløb, der fremkommer som følge af resultaterne af inspektioner, medtages ikke i den årlige justering. 
               
               
                  Artikel 14 — "Fremrykning af tolvtedele " afspejler artikel 10a, stk. 2, i forordning (EU, Euratom) nr. 609/2014 og finder anvendelse på de egne indtægter baseret på det fælles konsoliderede selskabsskattegrundlag og plastemballageaffald. 
               
               
                  Artikel 15 — "Morarenter ved for sen overdragelse" afspejler artikel 12 i forordning (EU, Euratom) nr. 609/2014. Renterne skal betales for enhver forsinkelse i overdragelsen af egne indtægter baseret på Den Europæiske Unions emissionshandelssystem, som det er tilfældet for traditionelle egne indtægter. Med hensyn til egne indtægter baseret på det fælles konsoliderede selskabsskattegrundlag og plastemballageaffald, er der, således som det er tilfældet med dem, der er baseret på moms og BNI, en udtømmende liste over grunde til, at der bør betales renter.
               
            
         
         
            
               
                  Kapitel V "Likviditetsstyring"
               
               
                  Artikel 16 — "Krav til likviditetsstyringen og efterkommelse af betalingsanvisninger" henviser til artikel 14 og 15 i forordning (EU, Euratom) nr. 609/2014.
               
               
                  Kapitel VI "Afsluttende bestemmelser"
               
               
                  Forslagets artikel 17 — "Udvalgsprocedure" omhandler gennemførelsesbeføjelser, der tillægges Kommissionen i overensstemmelse med forordning (EU) nr. 182/2011.
               
               
                  Forslagets artikel 18 — "Overgangsbestemmelser" fastsætter bestemmelser for overgangsperioden. 
               
               
                  Forslagets artikel 19 — "Ikrafttræden" fastsætter, at forordning træder i kraft på samme tid som afgørelsen om egne indtægter. Forordningen finder anvendelse med tilbagevirkende kraft fra den 1. januar 2021 for egne indtægter baseret på Den Europæiske Unions emissionshandelssystem og plastemballageaffald. For så vidt angår egne indtægter baseret på det fælles konsoliderede selskabsskattegrundlag, finder disse bestemmelser anvendelse fra det andet år efter udløbet af fristen for gennemførelse af direktivet om det fælles konsoliderede selskabsskattegrundlag.
                  
            
            
               2018/0131 (NLE)
            
            
               Forslag til
            
            
               RÅDETS FORORDNING
            
            
               om metoderne og proceduren for overdragelse af de egne indtægter baseret på det fælles konsoliderede selskabsskattegrundlag, på Den Europæiske Unions emissionshandelssystem og på plastemballageaffald, der ikke er genanvendt, og om foranstaltningerne for at opfylde likviditetskrav
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 322, stk. 2,
            
            
               under henvisning til traktaten om oprettelse af Det Europæiske Energifællesskab, særlig artikel 106a, 
            
            
               under henvisning til forslag fra Europa-Kommissionen, 
            
            
               under henvisning til udtalelse fra Europa-Parlamentet
                  10
               , 
            
            
               Under henvisning til udtalelse fra Den Europæiske Revisionsret
                  11
               , og
            
            
               ud fra følgende betragtninger:
            
            
               (1)Unionen skal råde over de egne indtægter, der er omhandlet i artikel 2, stk. 1, litra c), d) og e), i Rådets afgørelse 20xx/xxxx/EU, Euratom
                  12
               , og som skal overdrages til Unionen på den mest hensigtsmæssige måde, og derfor bør der fastsættes bestemmelser om medlemsstaternes overdragelse af disse egne indtægter til Kommissionen.
            
            
               (2)Rådets forordning (EU, Euratom) nr. 609/2014
                  13
                indeholder bestemmelser om overdragelse af egne indtægter og de administrative arrangementer, der er fælles for andre egne indtægter, og som kan anvendes på tilsvarende vis, hvor det er relevant.
            
            
               (3)Medlemsstaterne bør holde de bilag og oplysninger, som er nødvendige for, at Kommissionen kan udøve sine beføjelser med hensyn til Unionens egne indtægter, til rådighed for Kommissionen og i givet fald fremsende dem til denne. Navnlig bør medlemsstaterne sende Kommissionen periodiske opgørelser vedrørende egne indtægter.
            
         
         
            
               (4)Medlemsstaterne bør til enhver tid kunne forelægge Kommissionen bilagene, som dokumenterer de opkrævede egne indtægter.
            
            
               (5)Beregningen af den gældende sats for egne indtægter baseret på bruttonationalindkomst (BNI) bør ske, efter at indtægter fra alle de øvrige egne indtægter som omhandlet i artikel 2, stk. 1, litra a), b), c), d) og e), i afgørelse 20xx/xxxx/EU, Euratom og finansielle bidrag til supplerende programmer for forskning og teknologisk udvikling og andre indtægter er blevet lagt sammen.
            
            
               (6)De bruttonedsættelser, der er omhandlet i artikel 2, stk. 1, fjerde afsnit i afgørelse 20xx/xxxx/EU, Euratom, som ydes til Tyskland, bør tages i betragtning ved krediteringen af kontiene med de egne indtægter baseret på BNI, jf. artikel 6, stk. 3, tredje afsnit i forordning (EU, Euratom) nr. 609/2014, og overdragelsen af disse egne indtægter i henhold til artikel 10a i samme forordning.
            
            
               (7)For at sikre, at Unionens budget i alle tilfælde er finansieret, bør der fastlægges en procedure med hensyn til de egne indtægter baseret på det fælles konsoliderede selskabsskattegrundlag og plastemballageaffald, således at medlemsstaterne i form af månedlige tolvtedele overdrager de egne indtægter til Unionen, der er opført på budgettet, og senere justerer de beløb, der er overdraget.
            
            
               (8)Metoderne til beregning af de nye egne indtægter bør være klart defineret i kombination med de gældende bidragssatser, der er fastsat i artikel 1 i Rådets forordning (EU, Euratom) 20xx/xxxx
                  14
               .
            
            
               (9)Overdragelsen af de egne indtægter sker ved, at de skyldige beløb krediteres den konto, der er omhandlet i artikel 9 i forordning (EU, Euratom) nr. 609/2014, der er oprettet med henblik herpå i Kommissionens navn hos hver medlemsstats finansforvaltning eller hos det af hver medlemsstat udpegede organ.
            
            
               (10)Af forenklingshensyn bør proceduren for justering af egne indtægter baseret på det fælles konsoliderede selskabsskattegrundlag og plastemballageaffald strømlines med justeringsbestemmelserne for eksisterende egne indtægter. Der bør ske en umiddelbar omfordeling af det samlede justeringsbeløb blandt medlemsstaterne.
            
            
               (11)Kommissionen skal råde over den nødvendige likviditet til at kunne opfylde de lovgivningsmæssige krav med hensyn til udbetalinger, som er koncentreret i årets første måneder, for så vidt som de er begrundet i likviditetsbehovet. 
            
            
               (12)For at Unionen kan nå sine mål bør proceduren for beregning af renter navnlig sikre, at de egne indtægter stilles til rådighed rettidigt og i fuldt omfang. Medlemsstaterne bør betale morarenter i tilfælde af forsinket kreditering af de egne indtægter på kontiene. I overensstemmelse med princippet om sund finansiel forvaltning bør der sørges for, at omkostningerne til inddrivelse af renter, der er påløbet de egne indtægter, som overdrages for sent, ikke overstiger det skyldige rentebeløb.
            
            
               (13)For at lette den korrekte anvendelse af de finansielle bestemmelser vedrørende egne indtægter er det nødvendigt at medtage bestemmelser, der sikrer et snævert samarbejde mellem medlemsstaterne og Kommissionen.
            
            
               (14)For at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser med hensyn til fastlæggelse af formatet af opgørelserne over egne indtægter. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011
                  15
               .
            
            
               (15)Rådgivningsproceduren bør anvendes til vedtagelse af gennemførelsesretsakter med henblik på at fastlægge formatet for opgørelser af egne indtægter i betragtning af disse retsakters tekniske karakter. 
            
            
               (16)Af overensstemmelseshensyn og i lyset af artikel 9 i afgørelse 20xx/xxxx/EU/Euratom, bør denne forordning træde i kraft samme dag som nævnte afgørelse og bør finde anvendelse fra den 1. januar 2021. Bestemmelserne vedrørende egne indtægter omhandlet i artikel 2, stk. 1, litra c), i afgørelse 20xx/xxxx/EU, Euratom bør finde anvendelse fra den dato, der er fastsat i overensstemmelse med artikel 9 i samme afgørelse — 
            
            
               VEDTAGET DENNE FORORDNING:
            
            
               Kapitel I
            
            
               Almindelige bestemmelser
            
            
               Artikel 1
            
            
               Genstand
            
            
               Ved denne forordning fastsættes bestemmelser om beregning og overdragelse til Kommissionen af Unionens egne indtægter som omhandlet i artikel 2, stk. 1, litra c), d) og e), i afgørelse 20xx/xxxx/EU, Euratom og beregningen af den gældende sats for egne indtægter baseret på bruttonationalindkomst (BNI) i henhold til artikel 2, stk. 1, litra f), i samme afgørelse.
            
            
               Artikel 2
            
         
         
            
               Opbevaring af bilag
            
            
               1.
                     Medlemsstaterne træffer alle nødvendige foranstaltninger til at sikre, at bilagene vedrørende beregningen, fastlæggelsen og overdragelsen af de egne indtægter, der er baseret på Den Europæiske Unions emissionshandelssystem opbevares i mindst tre kalenderår regnet fra udgangen af det år, de vedrører. 
            
            
               Bilagene vedrørende grundlaget for de egne indtægter baseret på det fælles konsoliderede selskabsskattegrundlag og plastemballageaffald opbevares af medlemsstaterne indtil den 31. juli i det sjette år efter det pågældende regnskabsår.
            
            
               2.
                     Hvis det ved kontrollen i henhold til artikel 4 i forordning (EU, Euratom) 20xx/xxxx af de bilag, der er omhandlet i stk. 1, konstateres, at en berigtigelse eller justering er påkrævet, skal disse bilag opbevares længere end den frist, der er fastsat i stk. 1, i en tilstrækkelig lang periode til at berigtigelse eller justering kan foretages og kontrolleres.
            
            
               3.
                     Når en tvist mellem en medlemsstat og Kommissionen vedrørende forpligtelsen til at overdrage et bestemt beløb af egne indtægter, der er omhandlet i artikel 2, stk. 1, litra c), d) og e), i afgørelse 20xx/xxxx/EU, Euratom bilægges efter fælles aftale eller ved en afgørelse truffet af Den Europæiske Unions Domstol, fremsender medlemsstaten de bilag, der er nødvendige for den finansielle opfølgning til Kommissionen inden for to måneder efter bilæggelsen.
            
            
               Artikel 3
            
            
               Administrativt samarbejde
            
            
               1.
                     Hver medlemsstat meddeler Kommissionen følgende:
            
            
               (a)benævnelsen på de tjenestegrene eller organer, som er ansvarlige for beregningen eller fastlæggelsen, opkrævningen, overdragelsen og kontrollen af egne indtægter, samt de vigtigste bestemmelser vedrørende disse tjenestegrenes og organers rolle og funktion
            
            
               (b)de almindelige love og administrative bestemmelser og de almindelige bogføringsforskrifter vedrørende beregningen eller fastlæggelsen, opkrævningen, overdragelsen og Kommissionens kontrol af egne indtægter
            
            
               (c)den nøjagtige betegnelse på alle de administrative og regnskabsmæssige oversigter, hvori de egne indtægter opføres, særlig dem, som anvendes til opstillingen af det i artikel 5 nævnte regnskab.
            
            
               Der skal straks gives Kommissionen meddelelse om enhver ændring i de benævnelser eller bestemmelser, der er omhandlet i stk.1.
            
            
               2.
                     Kommissionen meddeler efter anmodning fra en medlemsstat alle medlemsstater de oplysninger, der er omhandlet i stk. 1.
            
            
               Artikel 4
            
            
               Virkninger på de egne indtægter baseret på BNI
            
            
               1.
                     Med henblik på fastsættelse af den ensartede sats, der er omhandlet i artikel 5 i forordning (EU, Euratom) nr. 609/2014, lægges de indtægter, der er omhandlet i artikel 2, stk. 1, litra c), d) og e), i afgørelse 20xx/xxxx/EU, Euratom til de indtægter, der er omhandlet i artikel 2, stk. 1, litra a) og b), i nævnte afgørelse, med henblik på at beregne den del af budgettet, der skal dækkes af de egne indtægter, der er baseret på BNI.
            
            
               2.
                     Artikel 6, stk. 3, tredje afsnit, og artikel 10a i forordning (EU, Euratom) nr. 609/2014 finder anvendelse på den bruttonedsættelse, der ydes Tyskland, jf. artikel 2, stk. 1, fjerde afsnit, i afgørelse 20xx/xxxx/EU, Euratom.
            
            
               Kapitel II
            
            
               Bogføring af egne indtægter
            
            
               Artikel 5
            
         
         
            
               Bogføring og meddelelse
            
            
               1.
                     Et regnskab over egne indtægter føres af hver medlemsstats finansforvaltning eller en offentlig enhed, der udøver tilsvarende funktioner ("finansforvaltningen"), eller hver medlemsstats nationale centralbank. Dette regnskab opdeles efter indtægternes art.
            
            
               2.
                     Af hensyn til bogføringen af egne indtægter slutter måneden tidligst kl. 13 den sidste arbejdsdag i den måned, hvor beregningen eller fastlæggelsen har fundet sted.
            
            
               3.
                     De tolvtedele, der vedrører de egne indtægter baseret på det fælles konsoliderede selskabsskattegrundlag og plastemballageaffald, bogføres den første arbejdsdag i hver måned.
            
            
               Beløb fra egne indtægter baseret på Den Europæiske Unions emissionshandelssystem for en given måned bogføres den første arbejdsdag i den anden måned efter den måned, hvor kvoter blev bortauktioneret, eller hvor de midlertidige gratiskvoter til modernisering af energisektoren blev udstedt.
            
            
               Resultatet af den beregning, der er omhandlet i artikel 13, bogføres én gang om året. 
            
            
               4.
                     Hver medlemsstat skal inden for den frist, der er fastsat i stk. 3, andet afsnit, fremsende en månedlig regnskabsopgørelse til Kommissionen over egne indtægter baseret på Den Europæiske Unions emissionshandelssystem. 
            
            
               5.
                     Hver medlemsstat sender hvert år senest den 15. april Kommissionen en årlig redegørelse med sine prognoser og skøn over de egne indtægter, der er omhandlet i artikel 2, stk. 1, litra c), d) og e), i afgørelse 20xx/xxxx/EU, Euratom for indeværende regnskabsår og det efterfølgende regnskabsår.
            
            
               Prognosen over egne indtægter baseret på Den Europæiske Unions emissionshandelssystem skal være beløbet i den årlige opgørelse for det foregående år, der er omhandlet i stk. 6, litra b).
            
            
               6.
                     Hver medlemsstat sender hvert år senest den 31. juli Kommissionen følgende opgørelser med de beregnede beløb for egne indtægter: 
            
            
               (a)en årlig opgørelse for det andet år forud for det indeværende år ("n-2") med det skattepligtige overskud i denne medlemsstat oplyst af skatteyderne, herunder den del af disse skattepligtige overskud, der er tildelt andre medlemsstater, og størrelsen af det skattepligtige overskud, der er tildelt den indberettende medlemsstat af andre medlemsstater i henhold til EU-reglerne, og en årlig opgørelse for andet år forud for det indeværende år ("n-2") med beregningen af størrelsen af egne indtægter i henhold til artikel 7
            
            
               (b)en årlig opgørelse for det foregående år forud for det indeværende år ("n-1") med indtægterne fra auktioner af kvoter, jf. artikel 10, stk. 2, litra a), i direktiv 2003/87/EF, en årlig opgørelse for det foregående år med antallet af midlertidige gratis kvoter til modernisering af energisektoren i henhold til artikel 10c i samme direktiv og deres markedsværdi og en årlig opgørelse for det foregående år med beregningen af størrelsen af egne indtægter i henhold til artikel 8
            
            
               (c)en årlig opgørelse for det andet år forud for det indeværende år ("n-2") med statistiske oplysninger om vægten i kilogram af plastemballageaffald, der blev produceret i medlemsstaten, og vægten i kilogram af plastemballageaffald, der blev genanvendt, og en årlig opgørelse for andet år forud for det indeværende år ("n-2") med beregningen af størrelsen af egne indtægter i henhold til artikel 9. 
            
            
               Med henblik på litra a) skal de oplysninger, der skal indberettes af medlemsstaterne, være begrænset til det skattepligtige overskud for de skatteydere, for hvilke Unionens regler om det fælles konsoliderede selskabsskattegrundlag er obligatoriske.
            
            
               7.
                     Kommissionen kan vedtage gennemførelsesretsakter, der fastlægger formater for opgørelserne for de egne indtægter, der er omhandlet i stk. 4, 5 og 6. Disse gennemførelsesretsakter vedtages efter rådgivningsproceduren i artikel 17, stk. 2.
            
            
               Artikel 6
            
            
               Regnskabsmæssige berigtigelser for egne indtægter baseret på Den Europæiske Unions emissionshandelssystem
            
            
               For egne indtægter baseret på Den Europæiske Unions emissionshandelssystem, der er omhandlet i artikel 2, stk. 1, litra d), i afgørelse 20xx/xxxx/EU, Euratom, foretages der efter den 31. december i det tredje år efter det pågældende år ikke længere berigtigelser af de opgørelser, der meddeles af medlemsstaterne, undtagen på punkter, som enten Kommissionen eller den pågældende medlemsstat har gjort opmærksom på inden denne dato.
            
            
               Kapitel II
            
            
               Beregning af egne indtægter
            
         
         
            
               Artikel 7
            
            
               Beregning af egne indtægter baseret på det fælles konsoliderede selskabsskattegrundlag
            
            
               1.
                     Egne indtægter baseret på det fælles konsoliderede selskabsskattegrundlag, der er omhandlet i artikel 2, stk. 1, litra c), i afgørelse 20xx/xxxx/EU, Euratom, beregnes hvert år af hver medlemsstat under anvendelse af en ensartet bidragssats, der er fastsat i artikel 1, stk. 2, i forordning (EU, Euratom) 20xx/xxxx, på den andel af skattepligtige overskud, der blev fordelt til den pågældende medlemsstat i henhold til EU's regler om det fælles konsoliderede selskabsskattegrundlag.
            
            
               2.
                     Størrelsen af de egne indtægter, der er baseret på det fælles konsoliderede selskabsskattegrundlag for et år, fastlægges på basis af en prognose fra senest den 15. april i det foregående år. 
            
            
               Artikel 8
            
            
               Beregning af egne indtægter baseret på Den Europæiske Unions emissionshandelssystem
            
            
               1.
                     Egne indtægter baseret på Den Europæiske Unions emissionshandelssystem, der er omhandlet i artikel 2, stk. 1, litra d), i afgørelse 20xx/xxxx/EU, Euratom, beregnes af hver enkelt medlemsstat under anvendelse af den ensartede bidragssats, der er fastsat i artikel 1, stk. 3, i forordning (EU, Euratom) 20xx/xxxx, på det beløb, der udgør indtægter fra de kvoter, der skal auktioneres som omhandlet i artikel 10, stk. 2, litra a), i direktiv 2003/87/EF, og markedsværdien af midlertidige gratiskvoter til modernisering af energisektoren, jf. samme direktivs artikel 10c, stk. 3.
            
            
               2.
                     De egne indtægter, der er omhandlet i stk. 1, beregnes på månedsbasis og omregnes til national valuta efter omvekslingskursen på den sidste noteringsdag i kalenderåret forud for referenceperioden, som offentliggjort i Den Europæiske Unions Tidende, C-udgaven. 
            
            
               Artikel 9
            
            
               Beregning af egne indtægter baseret på plastemballageaffald, der ikke er genanvendt
            
            
               1.
                     Egne indtægter baseret på plastemballageaffald, der ikke er genanvendt, jf. artikel 2, stk. 1, litra e), i afgørelse 20xx/xxxx/EU, Euratom, beregnes under anvendelse af den ensartede bidragssats, der er fastsat i artikel 1, stk. 4, i forordning (EU, Euratom) 20xx/xxxx, på forskellen mellem vægten af plastemballageaffald, der er produceret i en medlemsstat i et givet år, og vægten af det plastemballageaffald, der er genanvendt.
            
            
               2.
                     For hver medlemsstat beregnes de egne indtægter baseret på plastemballageaffald i euro.
            
            
               3.
                     Størrelsen af de egne indtægter, der er baseret på plastemballageaffald, der ikke er genanvendt, for et år, fastlægges på basis af en prognose fra senest den 15. april i det foregående år.
            
            
               Kapitel IV
            
            
               Overdragelse af egne indtægter
            
            
               Artikel 10
            
            
               Finansforvaltning og bogføring
            
            
               Artikel 9 i forordning (EU, Euratom) nr. 609/2014 finder tilsvarende anvendelse på de egne indtægter, der er omhandlet i artikel 2, stk. 1, litra c), d) og e), i afgørelse 20xx/xxxx/EU, Euratom.
            
            
               Artikel 11
            
            
               Overdragelse af egne indtægter baseret på det fælles konsoliderede selskabsskattegrundlag og plastemballageaffald, der ikke er genanvendt
            
         
         
            
               1.
                     Beløb, der er beregnet i henhold til artikel 7 og artikel 9 for hvert kalenderår, krediteres den første arbejdsdag i hver måned. Disse beløb skal være en tolvtedel af de relevante samlede beløb, der er opført herfor på budgettet, omregnet til national valuta efter omvekslingskursen på den sidste noteringsdag i kalenderåret forud for regnskabsåret, således som denne kurs er offentliggjort i Den Europæiske Unions Tidende, C-udgaven.
            
            
               2.
                     De beløb, der er omhandlet i stk. 1, krediteres den konto, der er omhandlet i artikel 9, stk. 1, i forordning (EU, Euratom) nr. 609/2014, den første arbejdsdag i måneden.
            
            
               3.
                     Enhver ændring af den ensartede bidragssats for egne indtægter, der er omhandlet i artikel 2, stk. 1, litra c) og e), i afgørelse 20xx/xxxx/EU, Euratom, kræver et endeligt vedtaget ændringsbudget og medfører en justering af de tolvtedele, der er krediteret den konto, der er omhandlet i artikel 9, stk. 1, i forordning (EU, Euratom) nr. 609/2014, siden regnskabsårets begyndelse.
            
            
               Disse justeringer foretages i forbindelse med den første kreditering efter den endelige vedtagelse af ændringsbudgettet, hvis dette vedtages inden den 16. i måneden. I modsat fald finder justeringerne sted i forbindelse med den anden kreditering efter den endelige vedtagelse. Uanset artikel 11 i finansforordningen opføres disse justeringer i regnskabet for det regnskabsår, som det pågældende ændringsbudget refererer til.
            
            
               4.
                     Beregning af tolvtedelene for januar i hvert regnskabsår sker på grundlag af de beløb, der er opført i det budgetforslag, som er omhandlet i artikel 314, stk. 2, i traktaten om Den Europæiske Unions funktionsmåde, omregnet til national valuta efter omvekslingskursen på den første noteringsdag efter den 15. december i det kalenderår, der går forud for regnskabsåret; justeringen finder sted samtidig med krediteringen for den efterfølgende måned.
            
            
               5.
                     Er budgettet ikke endeligt vedtaget senest to uger inden krediteringen for januar i det følgende regnskabsår, krediterer medlemsstaterne den første arbejdsdag i hver måned, inklusive januar måned, en tolvtedel af beløbet af de egne indtægter, der er omhandlet i artikel 2, stk. 1, litra c) og e), som er opført i det seneste endeligt vedtagne budget; justeringen finder sted samtidig med den første forfaldsdato efter den endelige vedtagelse af budgettet, hvis dette vedtages inden den 16. i måneden. I modsat fald finder justeringen sted i forbindelse med den anden forfaldsdato efter den endelige vedtagelse af budgettet. 
            
            
               Artikel 12
            
            
               Overdragelse af egne indtægter baseret på Den Europæiske Unions emissionshandelssystem
            
            
               De beløb, der er beregnet i henhold til artikel 8, krediteres den konto, der er omhandlet i artikel 9, stk. 1, i forordning (EU, Euratom) nr. 609/2014, den første arbejdsdag i den anden kalendermåned efter den måned, hvor beregningen skulle være foretaget.
            
            
               Artikel 13
            
            
               Justeringer af egne indtægter baseret på det fælles konsoliderede selskabsskattegrundlag og plastemballageaffald fra tidligere regnskabsår
            
            
               1.
                     På grundlag af de årsopgørelser, der er omhandlet i artikel 5, vil hver medlemsstat i året efter det år, hvor denne opgørelse blev fremsendt, blive debiteret eller krediteret med et beløb, der beregnes ud fra forskellen mellem beløbene i prognosen for et givet år og de faktiske beløb i opgørelsen for samme år.
            
            
               2.
                     For hver medlemsstat beregner Kommissionen forskellen mellem det beløb, der hidrører fra de i stk. 1 omhandlede justeringer, og produktet, der fremkommer ved at multiplicere de samlede beløb for justeringer med den procentdel, som BNI i denne medlemsstat udgør af BNI for alle medlemsstater, som er gældende pr. 15. januar for det gældende budget for året efter det år, hvor de til justeringen anvendte data blev fremlagt ("nettobeløbet").
            
            
               Med henblik på denne beregning omregnes beløbene fra den nationale valuta til euro ved hjælp af omvekslingskursen på den sidste noteringsdag i kalenderåret forud for krediteringsåret, som offentliggjort i Den Europæiske Unions Tidende, C-udgaven
            
            
               Kommissionen giver medlemsstaterne meddelelse om de beløb, der fremkommer ved denne beregning, inden den 1. februar i året efter det år, hvor de til justeringen anvendte data blev fremlagt. Hver enkelt medlemsstat indbetaler nettobeløbet på den konto, der er omhandlet i artikel 9, stk. 1, i forordning (EU, Euratom) nr. 609/2014, den første arbejdsdag i juni samme år.
            
            
               3.
                     Eventuelle berigtigelser eller justeringer af de opgørelser, der er omhandlet i artikel 5, for tidligere regnskabsår giver anledning til en særlig justering af indbetalingerne på den konto, der er omhandlet i artikel 9, stk. 1, i forordning (EU, Euratom) nr. 609/2014. Denne justering stilles til rådighed på den dato, der er angivet af Kommissionen.
            
            
               4.
                     Efter den 31. juli i det sjette år efter et givet regnskabsår tages der ikke længere hensyn til eventuelle berigtigelser, undtagen for punkter, som enten Kommissionen eller medlemsstaten har gjort opmærksom på inden denne frist.
            
            
               5.
                     De operationer, der er omhandlet i denne artikel, udgør forvaltning af indtægterne i det regnskabsår, hvor de skal krediteres den konto, der er omhandlet i artikel 9, stk. 1, i forordning (EU, Euratom) nr. 609/2014.
            
            
               Artikel 14
            
            
               Fremrykning af tolvtedele
            
         
         
            
               Til de særlige behov, der er forbundet med betaling af udgifterne vedrørende EGFL [i henhold til Europa-Parlamentets og Rådets forordning (EU) nr. 1307/2013
                  16
               ], og afhængig af Unionens likviditetssituation kan Kommissionen opfordre medlemsstaterne til at fremrykke krediteringen med op til to måneder i regnskabsårets første kvartal af en tolvtedel eller af en brøkdel deraf af de beløb i budgettet for egne indtægter baseret på det fælles konsoliderede selskabsskattegrundlag og plastemballageaffald. 
            
            
               Medmindre andet følger af tredje afsnit, kan Kommissionen opfordre medlemsstaterne til, på grund af de særlige behov, der er forbundet med betaling af udgifterne til de europæiske struktur- og investeringsfonde [i henhold til Europa-Parlamentets og Rådets forordning (EU) nr. 1303/2013
                  17
               ], og afhængig af Unionens likviditetssituation, i de første seks måneder af regnskabsåret at fremrykke krediteringen af op til yderligere halvdelen af en tolvtedel af beløbene i budgettet for egne indtægter baseret på det fælles konsoliderede selskabsskattegrundlag og plastemballageaffald.
            
            
               Det samlede beløb, som Kommissionen kan opfordre medlemsstaterne til at fremrykke i samme måned i henhold til første og andet afsnit må under ingen omstændigheder overstige et beløb svarende til to yderligere tolvtedele.
            
            
               Efter de første seks måneder kan den ønskede månedlige kreditering ikke overstige en tolvtedel af de egne indtægter, der er baseret på det fælles konsoliderede selskabsskattegrundlag og plastemballageaffald, og den skal holdes inden for rammerne af de beløb, der er opført på budgettet til dette formål.
            
            
               Kommissionen underretter medlemsstaterne herom på forhånd og senest to uger, før der anmodes om en kreditering i henhold til første og andet afsnit.
            
            
               Kommissionen underretter medlemsstaterne i god tid og senest seks uger, før der anmodes om en kreditering i henhold til andet afsnit, om at den har til hensigt at anmode om en sådan kreditering.
            
            
               Artikel 11, stk. 4, der vedrører de beløb, der skal krediteres i januar i hvert regnskabsår, og artikel 11, stk. 5, der finder anvendelse, når budgettet ikke er endeligt vedtaget inden regnskabsårets begyndelse, finder anvendelse på de fremrykkede krediteringer.
            
            
               Artikel 15
            
            
               Morarenter ved for sen overdragelse
            
            
               1.
                     Enhver forsinkelse af krediteringen af de egne indtægter baseret på Den Europæiske Unions emissionshandelssystem til den konto, der er omhandlet i artikel 9, stk. 1, i forordning (EU, Euratom) nr. 609/2014, medfører, at den pågældende medlemsstat skal betale morarenter.
            
            
               2.
                     For egne indtægter baseret på det fælles konsoliderede selskabsskattegrundlag og plastemballageaffald, der ikke er genanvendt, betales der kun renter i forbindelse med forsinket kreditering af følgende beløb:
            
            
               a)
                     beløb der er omhandlet i artikel 11
            
            
               b)
                     beløb, der fremkommer ved den beregning, der er omhandlet i artikel 13, stk. 1, på det tidspunkt, der er anført samme artikels stk. 2, tredje afsnit.
            
            
               c)
                     beløb, der er resultatet af særlige justeringer, jf. artikel 13, stk. 3
            
            
               d)
                     beløb, der skyldes, at en medlemsstat har undladt at fremsende data; renterne af de justeringer, der følger af de berigtigelser, der er foretaget på grund af denne undladelse, beregnes fra den første arbejdsdag i juni året efter det år, hvor den udtrykkelige tidsfrist, som Kommissionen har fastsat, er udløbet.
            
            
               3.
                     Morarentebeløb under 500 EUR opkræves ikke.
            
            
               4.
                     Renter opkræves til de satser og på de betingelser, der er fastsat i artikel 12, stk. 4 og 5, i forordning (EU, Euratom) nr. 609/2014.
            
            
               5.
                     For betaling af renter, der er omhandlet i stk. 1 og 2 i nærværende artikel, finder artikel 9, stk. 2, og 3, i forordning (EU, Euratom) nr. 609/2014 tilsvarende anvendelse.
            
            
               Kapitel V
            
            
               Likviditetsstyring
            
         
         
            
               Artikel 16
            
            
               Krav til likviditetsstyringen og efterkommelse af betalingsanvisninger
            
            
               Artikel 14 og 15 i forordning (EU, Euratom) nr. 609/2014 finder tilsvarende anvendelse på de egne indtægter, der er omhandlet i artikel 2, stk. 1, litra c), d) og e), i afgørelse 20xx/xxxx/EU, Euratom. 
            
            
               Kapitel VI
            
            
               Afsluttende bestemmelser
            
            
               Artikel 17
            
            
               Udvalgsprocedure
            
            
               1.
                     Kommissionen bistås af Det Rådgivende Udvalg for Egne Indtægter, der er nedsat ved artikel 9 i forordning (EU, Euratom) 20xx/xxxx. Dette udvalg er et udvalg i betydningen i forordning (EU) nr. 182/2011.
            
            
               2.
                     Når der henvises til dette stykke, finder artikel 4 i forordning (EU) nr. 182/2011 anvendelse.
            
            
               Artikel 18
            
            
               Overgangsbestemmelser
            
            
               1.
                     De egne indtægter, der er omhandlet i artikel 2, stk. 1, litra c), i afgørelse 20xx/xxxx/EU, Euratom beregnes og overdrages pr. den dato, der er omhandlet i artikel 9, stk. 5, i nævnte afgørelse. Medlemsstaterne fremsender de første prognoser over egne indtægter for det første år af anvendelsen af bestemmelserne om egne indtægter senest den 15. april i det foregående år.
            
            
               2.
                     Før den sidste dag i måneden efter ikrafttrædelsen forelægger hver medlemsstat Kommissionen beregningen i henhold til artikel 8 for perioden fra januar 2021 til den måned, der går forud for ikrafttræden af denne forordning. For de resterende måneder af året for denne forordnings ikrafttræden og det efterfølgende år, forelægges prognosen for størrelsen af egne indtægter omhandlet i artikel 2, stk. 1, litra d), i afgørelse 20xx/xxxx/EU, Euratom senest den sidste dag i den måned, der følger efter denne forordnings ikrafttræden.
            
            
               3.
                     Før den sidste dag i den måned, der følger efter denne forordnings ikrafttræden, skal hver medlemsstat forelægge Kommissionen en årlig opgørelse over størrelsen af de egne indtægter, der er omhandlet i artikel 2, stk. 1, litra e), i afgørelse 20xx/xxxx/EU, Euratom, for et hvilket som helst år fra 2021 og fremefter, hvor de statistiske oplysninger er til rådighed, med henblik på at udføre beregningen omhandlet i artikel 9 i denne forordning. For de øvrige år indtil året efter ikrafttrædelsen forelægges prognosen over størrelsen af egne indtægter, jf. artikel 2, stk. 1, litra e), i afgørelse 20xx/xxxx/EU, Euratom, senest den sidste dag i den måned, der følger efter denne forordnings ikrafttræden.
            
            
               Artikel 19
            
            
               Ikrafttræden
            
            
               Denne forordning træder i kraft på dagen for ikrafttræden af afgørelse 20xx/xxxx/EU, Euratom.
            
            
               Den anvendes fra den 1. januar 2021. 
            
            
               Bestemmelserne i denne forordning finder anvendelse på egne indtægter baseret på det fælles konsoliderede selskabsskattegrundlag fra den 1. januar i det andet år efter datoen for anvendelsen af de nationale bestemmelser til gennemførelse af Rådets direktiv om et fælles konsolideret selskabsskattegrundlag. 
            
            
               Denne forordning er bindende i alle enkeltheder og gælder umiddelbart i alle medlemsstater.
            
         
         
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
            
               FINANSIERINGSOVERSIGT
            
            
               1.FORSLAGETS/INITIATIVETS RAMME 
            
            
               1.1.Forslagets/initiativets betegnelse 
            
            
               1.2.Berørt (e) politikområde (r) inden for ABM/ABB-strukturen
            
            
               1.3.Forslagets/initiativets art 
            
            
               1.4.Mål 
            
            
               1.5.Forslagets/initiativets begrundelse 
            
            
               1.6.Varighed og finansielle virkninger 
            
            
               1.7.Påtænkt(e) forvaltningsmetode(r) 
            
            
               2.FORVALTNINGSFORANSTALTNINGER 
            
            
               2.1.Bestemmelser om kontrol og rapportering 
            
            
               2.2.Forvaltnings- og kontrolsystem 
            
            
               2.3.Foranstaltninger til forebyggelse af svig og uregelmæssigheder 
            
            
               3.FORSLAGETS/INITIATIVETS ANSLÅEDE FINANSIELLE VIRKNINGER 
            
            
               3.1.Udgiftsområde (r) i den flerårige finansielle ramme og berørt (e) udgiftsposter i budgettet 
            
            
               3.2.Anslåede virkninger for udgifterne 
            
            
               3.2.1.Sammenfatning af de anslåede virkninger for udgifterne 
            
         
         
            
               3.2.2.Anslåede virkninger for aktionsbevillingerne 
            
            
               3.2.3.Anslåede virkninger for administrationsbevillingerne
            
            
               3.2.4.Forenelighed med indeværende flerårige finansielle ramme
            
            
               3.2.5.Tredjemands bidrag til finansieringen 
            
            
               3.3.Anslåede virkninger for indtægterne
            
            
               FINANSIERINGSOVERSIGT
            
            
               1.FORSLAGETS/INITIATIVETS RAMME 
            
            
               1.1.Forslagets/initiativets betegnelse 
            
            
               
                  Forslag til Rådets forordning om metoderne og proceduren for overdragelse af de egne indtægter baseret på det fælles konsoliderede selskabsskattegrundlag, på Den Europæiske Unions emissionshandelssystem og på plastemballageaffald, der ikke er genanvendt, og om foranstaltningerne for at opfylde likviditetskrav
               
               
                  Forslag til Rådets forordning om fastsættelse af gennemførelsesforanstaltninger til ordningen for Den Europæiske Unions egne indtægter
               
               
                  Forslag til Rådets forordning om ændring af Rådets forordning (EØF, Euratom) nr. 1553/89 om den endelige ordning for ensartet opkrævning af egne indtægter hidrørende fra merværdiafgiften.
               
            
            
               1.2.Berørt (e) politikområde (r) inden for ABM/ABB-strukturen
                  18
                
            
            
               
                  Indtægt på EU-budgettet (Afsnit 1 "Egne indtægter)
               
            
            
               1.3.Forslagets/initiativets art 
            
            
               ☑ Forslaget/initiativet vedrører en ny foranstaltning 
            
            
               ◻ Forslaget/initiativet vedrører en ny foranstaltning som opfølgning på et pilotprojekt/en forberedende foranstaltning
                  19
                
            
            
               ◻ Forslaget/initiativet vedrører en forlængelse af en eksisterende foranstaltning 
            
            
               ◻ Forslaget/initiativet vedrører en omlægning af en foranstaltning til en ny foranstaltning 
            
            
               1.4.Mål
            
            
               1.4.1.Det eller de af Kommissionens flerårige strategiske mål, som forslaget/initiativet vedrører 
            
         
         
            
               
                  Diversificering af EU-budgettets indtægtsside med en kurv af egne indtægter baseret på komplementaritet for at øge den skattemæssige sammenhæng, robusthed og retfærdighed og for at finansiere udækkede finansieringsbehov som følge af Det Forenede Kongeriges udtræden af Unionen.
               
            
            
               1.4.2.Specifikke mål og berørte ABM/ABB-aktiviteter 
            
            
               
                  Specifikt mål nr.
               
               
                  Ikke relevant
               
               
                  Berørte ABM/ABB-aktiviteter
               
               
                  Afsnit 1 - Egne indtægter
               
            
            
               1.4.3.Forventede resultater og virkninger
            
            
               Angiv, hvilke virkninger forslaget/initiativet forventes at få for modtagerne/målgruppen
            
            
               
                  En kurv af nye egne indtægter vil tilføre nye indtægter til EU-budgettet i form af reelle egne indtægter igen, som er knyttet til vigtige EU-politikker (klimaforandringer, miljøpolitik, strategien for plast, den cirkulære økonomi, det indre marked) samt finansiere det udækkede finansieringsbehov som følge af Det Forenede Kongeriges udtræden af Unionen.
               
               
                  Med en kurv af egne indtægter vil sammensætningen af EU-budgettets indtægtsside komme til at ligne strukturen i de nationale budgetter.
               
            
            
               1.4.4.Virknings- og resultatindikatorer 
            
            
               Angiv indikatorerne til kontrol af forslagets/initiativets gennemførelse
            
            
               
                  Forslaget skaber rammerne for en korrekt og rettidig overdragelse til EU-budgettet af egne indtægter baseret på normalsatsen for merværdiafgift (moms), det fælles konsoliderede selskabsskattegrundlag (FKSSG), emissionshandelssystemet (ETS) og plastemballageaffald.
               
            
            
               1.5.Forslagets/initiativets begrundelse 
            
            
               1.5.1.Behov, der skal opfyldes på kort eller lang sigt 
            
            
               
                  Reglerne for overdragelse til EU-budgettet af egne indtægter baseret på normalsatsen for moms, FKSSG, ETS og plastemballageaffald bør aftales i god tid med henblik på at sikre en rettidig gennemførelse af den nye kurv af egne indtægter.
               
            
            
               1.5.2.Merværdien ved en indsats fra EU's side
            
            
               
                  Se punkt 1.4.3.
               
            
            
               1.5.3.Erfaringer fra lignende foranstaltninger
            
            
               
                  Disse forslag er knyttet til afgørelsen om egne indtægter og til Rådets forordning 609/2014. Tilsammen tydeliggør de samspillet mellem bestemmelserne om egne indtægter og retsakterne om moms, FKSSG, ETS og plastemballageaffald.
               
            
         
         
            
               1.5.4.Sammenhæng med andre relevante instrumenter og eventuel synergivirkning
            
            
               
                  Ikke relevant
               
            
            
               1.6.Varighed og finansielle virkninger 
            
            
               ◻ Forslag/initiativ af begrænset varighed 
            
            
               –◻
                     Forslag/initiativ gældende fra [DD/MM] ÅÅÅÅ til [DD/MM] ÅÅÅÅ 
            
            
               –◻
                     Finansielle virkninger fra ÅÅÅÅ til ÅÅÅÅ 
            
            
               ☑ Forslag/initiativ af ubegrænset varighed
            
            
               –Iværksættelse med en indkøringsperiode fra 1.1.2020 til 31.12.2020,
            
            
               –derefter gennemførelse i fuldt omfang fra den 1.1.2021.
            
            
               1.7.Påtænkt(e) forvaltningsmetode(r)
                  20
                
            
            
               ☑ Direkte forvaltning ved Kommissionen
            
            
               –☑ i dens tjenestegrene, herunder ved dens personale i EU's delegationer 
            
            
               –◻
                     i gennemførelsesorganer 
            
            
               ◻ Delt forvaltning i samarbejde med medlemsstaterne 
            
            
               ◻ Indirekte forvaltning ved at overlade budgetgennemførelsesopgaver til:
            
            
               –◻ tredjelande eller organer, som tredjelande har udpeget
            
            
               –◻ internationale organisationer og deres organer (angives nærmere)
            
            
               –◻ Den Europæiske Investeringsbank og Den Europæiske Investeringsfond
            
            
               –◻ de organer, der er omhandlet i finansforordningens artikel 208 og 209
            
            
               –◻ offentligretlige organer
            
         
         
            
               –◻ privatretlige organer, der har fået overdraget samfundsopgaver, forudsat at de stiller tilstrækkelige finansielle garantier
            
            
               –◻ privatretlige organer, undergivet lovgivningen i en medlemsstat, som har fået overdraget gennemførelsen af et offentlig-privat partnerskab, og som stiller tilstrækkelige finansielle garantier
            
            
               –◻ personer, der har fået overdraget gennemførelsen af specifikke aktioner i den fælles udenrigs- og sikkerhedspolitik i henhold til afsnit V i traktaten om Den Europæiske Union, og som er udpeget i den relevante basisretsakt.
            
            
               –Hvis der angives flere forvaltningsmetoder, gives der en nærmere forklaring i afsnittet "Bemærkninger".
            
            
               Bemærkninger 
            
            
               
                  Ikke relevant
               
            
            
               2.FORVALTNINGSFORANSTALTNINGER 
            
            
               2.1.Bestemmelser om kontrol og rapportering 
            
            
               Angiv hyppighed og betingelser
            
            
               
                  Bestemmelserne vedrørende kontrol og rapportering i forbindelse overdragelsen af egne indtægter baseret på normalsatsen for moms, FKSSG, ETS og plastemballageaffald findes i forslaget til Rådets forordning om fastsættelse af gennemførelsesforanstaltninger for ordningen for Den Europæiske Unions egne indtægter.
               
            
            
               2.2.Forvaltnings- og kontrolsystem 
            
            
               2.2.1.Konstaterede risici 
            
            
               
                  De vigtigste potentielle risici vedrører: fejlagtig fastlæggelse af de egne indtægter baseret på normalsatsen for moms, FKSSG, ETS og plastemballageaffald, fejlagtig kreditering af kontiene, for sen overdragelse af indtægterne og bogføringsfejl.
               
            
            
               2.2.2.Oplysninger om det interne kontrolsystem
            
            
               
                  Påtænkte kontrolmetoder er anført i forslaget, som desuden indeholder nogle konkrete bestemmelser om administrativt samarbejde og en udvalgsprocedure.
               
            
            
               2.2.3.Anslåede omkostninger og fordele ved kontrollen samt forventet fejlrisiko 
            
            
               
                  Se punkt 2.2.1 og 2.2.2.
               
            
            
               2.3.Foranstaltninger til forebyggelse af svig og uregelmæssigheder 
            
            
               Angiv eksisterende eller påtænkte forebyggelses- og beskyttelsesforanstaltninger
            
            
               
                  Bestemmelser om kontrol og tilsyn med beregningen af de egne indtægter baseret på normalsatsen for moms, FKSSG, ETS og plastemballageaffald indgår i de ledsagende rådsforordninger.
               
            
         
         
            
               3.FORSLAGETS/INITIATIVETS ANSLÅEDE FINANSIELLE VIRKNINGER 
            
            
               3.1.Udgiftsområde (r) i den flerårige finansielle ramme og berørt (e) udgiftsposter i budgettet 
            
            
               
                  Ikke relevant. De foreslåede nye egne indtægter burde ikke medføre et behov for yderligere menneskelige ressourcer.
               
            
            
               3.2.Anslåede virkninger for indtægterne 
            
            
               –◻
                     Forslaget/initiativet har ingen finansielle virkninger for indtægterne
            
            
               –☑
                     Forslaget/initiativet har følgende finansielle virkninger:
            
            
               –☑
                     på egne indtægter 
            
            
               –◻
                     for diverse indtægter 
            
            
               (mia. EUR i løbende priser)
            
            
                     
                        Indtægtspost på budgettet:
                     
                  
                  
                     
                        Bevillinger til rådighed i indeværende regnskabsår
                     
                  
                  
                     
                        År
                        2021
                     
                  
                  
                     
                        År
                        2022
                     
                  
                  
                     
                        År
                        2023
                     
                  
                  
                     
                        År
                        2024
                     
                  
                  
                     
                        År
                        2025
                     
                  
                  
                     
                        År
                        2026
                     
                  
                  
                     
                        År
                        2027
                     
                  
               
                     
                        Egne indtægter baseret på BNI
                     
                  
                  
                     
                        102,7
                     
                  
                  
                     
                        101,5
                     
                  
                  
                     
                        104,7
                     
                  
                  
                     
                        101,2
                     
                  
                  
                     
                        102,6
                     
                  
                  
                     
                        104,0
                     
                  
                  
                     
                        105,5
                     
                  
                  
                     
                        107,0
                     
                  
               
                     
                        Traditionelle egne indtægter
                     
                  
                  
                     
                        22,8
                     
                  
                  
                     
                        24,0
                     
                  
                  
                     
                        24,7
                     
                  
                  
                     
                        25,5
                     
                  
                  
                     
                        26,4
                     
                  
                  
                     
                        27,2
                     
                  
                  
                     
                        28,1
                     
                  
                  
                     
                        28,9
                     
                  
               
                     
                        Egne indtægter baseret på moms
                     
                  
                  
                     
                        17,2
                     
                  
                  
                     
                        22,4
                     
                  
                  
                     
                        23,1
                     
                  
                  
                     
                        23,8
                     
                  
                  
                     
                        24,6
                     
                  
                  
                     
                        25,4
                     
                  
                  
                     
                        26,3
                     
                  
                  
                     
                        27,1
                     
                  
               
                     
                        Egne indtægter baseret på FKSSG
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
                  
                     
                        15,3
                     
                  
                  
                     
                        15,8
                     
                  
                  
                     
                        16,4
                     
                  
                  
                     
                        16,9
                     
                  
                  
                     
                        17,5
                     
                  
               
                     
                        Egne indtægter baseret på ETS
                     
                  
                  
                     
                        -
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
               
                     
                        Egne indtægter baseret på plastemballageaffald
                     
                  
                  
                     
                        -
                     
                  
                  
                     
                        6,6
                     
                  
                  
                     
                        6,6
                     
                  
                  
                     
                        6,6
                     
                  
                  
                     
                        6,7
                     
                  
                  
                     
                        6,7
                     
                  
                  
                     
                        6,7
                     
                  
                  
                     
                        6,6
                     
                  
               
               For diverse indtægter, der er formålsbestemte, angives det, hvilke af budgettets udgiftsposter der påvirkes.
            
            
               
                  Ikke relevant
               
            
            
               Det oplyses, hvilken metode der er benyttet til at beregne virkningerne for indtægterne.
            
            
               
                  Jf. beregningsmetoden for egne indtægter i Kommissionens arbejdsdokument. Financing the EU budget: report on the operation of the Own Resources system (SWD(2018) 172):
               
               
                  Standard rate VAT Own Resource
                        s. 22
               
               
                  CCCTB Own Resource
                        s. 25
               
               
                  ETS Own Resource
                        s. 27
               
               
                  Plastic packaging waste Own Resource
                        s. 28
               
            
         
         
            
                  
                     (1)
                  
                        COM(2018) 325 final af 2.5.2018.
               
               
                  
                     (2)
                  
                        Rådets forordning (EU, Euratom) nr. 609/2014 af 26. maj 2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (EUT L 168 af 7.6.2014, s. 39).
               
               
                  
                     (3)
                  
                        COM(2018) 327 final af 2.5.2018.
               
               
                  
                     (4)
                  
                        Rådets forordning (EU, Euratom) nr. 608/2014 af 26. maj 2014 om fastsættelse af gennemførelsesforanstaltninger til ordningen for Den Europæiske Unions egne indtægter (EFT L 168 af 7.6.2014, s. 29).
               
               
                  
                     (5)
                  
                        COM(2018) 322 final af 2.5.2018.
               
               
                  
                     (6)
                  
                        COM(2018) 328 final af 2.5.2018.
               
               
                  
                     (7)
                  
                        Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).
               
               
                  
                     (8)
                  
                        Rådets afgørelse af 26. maj 2014 om ordningen for Den Europæiske Unions egne indtægter (2014/335/EU, Euratom) (EUT L 168 af 7.6.2014, s. 105).
               
               
                  
                     (9)
                  
                        "Rådet, der træffer afgørelse på forslag af Kommissionen og efter høring af Europa-Parlamentet og Revisionsretten skal fastlægge metoder og procedure, hvorefter budgetindtægter fastsat i ordningen om Unionens egne indtægter stilles til rådighed for Kommissionen, samt fastlægge de foranstaltninger, der skal træffes for i givet fald at imødekomme likviditetsbehovet."
               
               
                  
                     (10)
                  
                        EUT C […] af […], s. […]. 
               
               
                  
                     (11)
                  
                        EUT C […] af […], s. […].
               
               
                  
                     (12)
                  
                        Rådets afgørelse 20xx/xxxx/EU, Euratom om ordningen for Den Europæiske Unions egne indtægter (EUT L [...] af [...], s. […]). 
               
               
                  
                     (13)
                  
                        Rådets forordning (EU, Euratom) nr. 609/2014 af 26. maj 2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (EUT L 168 af 7.6.2014, s. 39).
               
               
                  
                     (14)
                  
                        Rådets forordning (EU, Euratom) nr. 20xx/xxxx af 26. maj 2014 om fastsættelse af gennemførelsesforanstaltninger til ordningen for Den Europæiske Unions egne indtægter (EUT L [...] af [...], s. [...].
               
               
                  
                     (15)
                  
                        Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
               
               
                  
                     (16)
                  
                        Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).
               
               
                  
                     (17)
                  
                        Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
               
               
                  
                     (18)
                  
                        ABM: aktivitetsbaseret forvaltning; ABB: (aktivitetsbaseret budgetlægning).
               
               
                  
                     (19)
                  
                        Jf. finansforordningens artikel 54, stk. 2, litra a) hhv. b).
               
               
                  
                     (20)
                  
                        Forklaringer vedrørende forvaltningsmetoder og henvisninger til finansforordningen findes på webstedet BudgWeb: 
                  http://www.cc.cec/budg/man/budgmanag/budgmanag_en.html